# Birgittelyst

### Fra Wikipedia, den frie encyklopædi

Du har nye beskeder (forskel fra næstsidste redigering).

Birgittelyst er et bysamfund i Midtjylland under Viborg Kommune, beliggende 7 km syd for Viborg. Byen har navn efter Birgitte Andersdatter fra Gjøl der fik Non Mølle i fæste og senere fik bevilling til at drive kro. Kroen blev kaldt Birgittelyst Kro, og selvom den senere skiftede navn til Non Mølle Kro, er Birgittelyst forblevet navnet på området.

Byen begyndte så småt at tage form i slutningen af 1960'erne, men hovedparten af de i dag ca. 250 husstande blev opført i 70'erne. Der opføres stadig enkelte nye huse på Kløverstien. Birgittelyst har i dag 607 indbyggere (2004). Hvor hovedparten af husene bestod af børnefamilier fra 70'erne og frem til starten af 90'erne, er aldersfordelingen i dag mere spredt. De senere år er der flyttet en del nye børnefamilier til Birgittelyst.

Efter lukningen af Almind Skole som almindelig folkeskole i ca. 1990, går skolebørn nu i skole i Hald Ege. VAFT bus 711 fungerer som busforbindelse til skolen med afgange tilpasset skolens timeplaner. Bussen kører ruten: Almind - Birgittelyst - Hald Ege - Viborg. Der er i 2006 opført cykelsti på Taastrupvej, så der nu er cykelsti hele vejen til Hald Ege skole. VAFT bussen kører kun i dagtimerne, og derfor er Birgittelyst med i VAXI ordningen, hvor man kan ringe efter kollektiv trafik.

Fhv. folketingsmedlem, Pernille Blach Hansen, bor i Birgittelyst.

Birgittelyst har forskellige klubber og arrangementer. Bl.a. grundejerforeningen, amatørteater, petanque, stavgang, løbeklub, rideklubben BIG og Almind/Birgittelyst fodboldklub.

## [redigér] Ekstern kilde/henvisning

Grundejerforening

Hentet fra "http://da.wikipedia.org../../../b/i/r/Birgittelyst.html"

Kategori: Byer i Region Midtjylland

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg